**VŠEOBECNE ZÁVÄZNÉ NARIADENIA**

**OBECNÉHO ZASTUPITEĽSTVA**

**V MALČIACH**

**3/2013**

**O miestnych daniach a miestnom**

**poplatku za komunálne odpady a drobné stavebné odpady**

**Návrh VZN č. 3/2013 bol zverejnený na pripomienkovanie:**

 **od dňa: 03.09.2013 do 18.09.2013**

**Všeobecne záväzné nariadenie obce schválené dňa: 19.09.2013**

**Uznesením OZ číslo: 30 b /2013**

**VZN č. 3/2013 zverejnené na informačnej tabuli dňa: 19.9.2013**

**VZN č. 3/2013 nadobúda účinnosť dňa: 04.10.2013**

**VŠEOBECNE ZÁVÄZNÉ NARIADENIA**

**obce Malčice**

**o miestnych daniach a miestnom poplatku za komunálne odpady a drobné stavebné odpady**

**č. 3/ 2013**

**Obecné zastupiteľstvo obce Malčice vo veciach územnej samosprávy v zmysle ustanovenia § 6 ods. 2 zákona SNR č. 369/ 1990 Zb. o obecnom zriadení v znení neskorších právnych predpisov a zákona č. 582/ 2004 Z. z. o miestnych daniach a miestnom poplatku za komunálne odpady a drobné stavebné odpady (len ďalej „zákon o miestnych daniach a poplatku“) v znení neskorších predpisov a novely zákona č. 582/ 2004 Z. z. vykonanej zákonom č. 286/ 2012 vydáva pre obec Malčice toto**

**Všeobecné záväzné nariadenie**

**obce Malčice č. 3/ 2013**

**o miestnych daniach a miestnom poplatku za komunálne odpady a drobné stavebné odpady**

**I. časť**

**Základné ustanovenia**

**1.** Toto všeobecne záväzné nariadenie upravuje podrobne podmienky ukladania a vyrubenia miestnych daní a miestneho poplatku za komunálne odpady a stavebné odpady (ďalej len miestne dane a poplatok) na území obce Malčice.

Územím obce/ďalej obce Malčice/ sa rozumie kataster **Malčice** a kataster **Hradištská Moľva.**

**Počet obyvateľov obce Malčice ku dňu 01. 01. 2013 je 1459**

**2.** Obec Malčice zavádza a ukladá od 04.10.2013 na svojom území tieto miestne dane:

a/ daň z nehnuteľnosti,

b/ daň za psa,

**3.** Obec Malčice zavádza a ukladá od 04.10.2013 na svojom území miestny poplatok za komunálne odpady a drobné stavebné odpady (ďalej len **poplatok**)

**II. časť**

**Daň z pozemkov**

**ČL.1**

**1. Hodnota pozemkov:**

**a)** Hodnota pozemkov určených v § 6 ods. 1 písm. a) pre základ dane z pozemkov je podľa § 7 ods. 1/ príloha č. 1/

 **- KÚ Malčice: OP - 0,4623€, TTP - 0,0398€, sady - 0,4626, vinice - 0,4623**

 **- KÚ Hradištská Moľva: OP - 0,3505€, TTP - 0,0328€, sady - 0,3505, vinice - 0,3505**

**b)** Hodnota pozemkov podľa § 6 ods. 1 písm. b) c) a e), pre základ dane z pozemkov je podľa §7 ods.2 ( príloha č.2 – obec s počtom obyvateľov od 1001 do 6000 obyvateľov)

 - stavebné pozemky **18,58** **€** záhrady, zast. plochy a nádvoria, ostatné plochy **1,85**€

**2. Sadzba dane**

**a)** Ročnú sadzbu dane pre katastrálne územie Malčice u všetkých pozemkov uvedených v §6 ods. 1 podľa § 8 ods.1 je 0,25%

**b)** Ročnúsadzbu dane pre katastrálne územie **Hradištská Moľva** obec určuje:

0,20% u pozemkov uvedených v § 6 písm. b/a c/ záhrady, zastavané plochy a nádvoria, ostatné plochy

0,25% u pozemkov uvedených v § 6 ods. 1 písm. a),d),e).

 **ČL.2**

**Daň zo stavieb**

1. Ročnú sadzbu dane zo stavieb obec Malčice určuje pre kataster Malčice a Hradištská Moľva obec za každý aj začatý m2 takto:

a) 0,070€ - stavby na bývanie a drobné stavby, ktoré majú doplnkovú funkciu pre hlavnú stavbu

b) 0,070€ - stavby na pôdohospodársku produkciu, skleníky, stavby pre vodné hospodárstvo, stavby využívané na skladovanie vlastnej pôdohospodárskej produkcie, vrátane stavieb na vlastnú administratívu

c) 0,166€ - stavby rekreačných záhradkárskych chát a domčekov na individuálnu rekreáciu

d) 0,166€ - samostatne stojace garáže a samostatné stavby hromadných garáži, a stavby určené alebo používané na tieto účely, postavené mimo bytových domov

e) 0,232€ - priemyselné stavby, stavby slúžiace energetike, stavby slúžiace stavebníctvu, stavby využívané na skladovanie vlastnej produkcie vrátane stavieb na vlastnú administratívu

f) 0,664€ - stavby na ostatné podnikanie a zárobkovú činnosť, skladovanie a administratívu súvisiacu s ostatným podnikaním a zárobkovou činnosťou

g) 0,166€ - ostatné stavby, neuvedené v písmenách a) až f),

2. Pri viac podlažných stavbách správca dane určuje **príplatok za podlažie vo výške 0,04€** za každé ďalšie podlažie, okrem prvého nadzemného podlažia.

 **ČL.3**

**Daň z bytov**

**1. Ročná sadzba dane:**

**a) 0,070€** z bytov za každý začatý m2 podlahovej plochy nebytového priestoru

**b) 0,070€** z nebytových priestorov za každý začatý m2 podlahovej plochy nebytového priestoru

 **ČL.4**

**Spoločné ustanovenia pre daň z nehnuteľností**

**Oslobodenie od dane a zníženie dane:**

**1. Obec oslobodzuje od dane z pozemkov**

**a)** pozemky, vo vlastníctve právnických osôb, ktoré nie sú založené alebo zriadené na podnikanie

**b)** pozemky, na ktorých sú cintoríny,

**c)** verejné prístupné parky a športoviská,

**d)** pozemky funkčné spojené so stavbami slúžiacimi verejnej doprave,

**e)** stavby a byty vo vlastníctve právnických osôb, ktoré nie sú založené alebo zriadené na podnikanie.

**2. Zníženie dane nehnuteľnosti**

Správca dane ustanovuje, že poskytuje **zníženie dane vo výške 25%** občanom starším ako **70 rokov:**

 **a)** z dane z pozemkov, ktorých vlastníkmi sú občania starší ako 70 rokov a ktoré slúžia výhradne na ich potrebu

 **b)** z dane zo stavieb na bývanie uvedených v zák. č. 582/04 Z.z. § ods. 1 písm.

 a/ stavby na bývanie a drobné stavby, ktoré majú doplnkovú funkciu pre hlavnú stavbu/, ktoré sú vo vlastníctve občanov starších ako 70 rokov, a stavby slúžia na ich trvalé bývanie.

**3. Obec určuje, že daň ktorá je v úhrne daní nižšia ako 3,- € sa nebude vyrubovať, ani vyberať.**

 **ČL.5**

**Daň za psa**

**1. Sadzba dane**

Správca dane určuje za jedného psa a kalendárny rok sadzbu dane **10€.**

**2. Oslobodenie od dane:**

Správca dane ustanovuje oslobodenie od dane za psa v celom rozsahu:

a) ak daňovník vlastní poľovného psa, ktorý má skúšky poľovnej upotrebiteľnosti.

Doklad o „skúške poľovnej upotrebiteľnosti“ je daňovník povinný predložiť spolu so žiadosťou o oslobodenie od dane.

**ČL.6**

**Miestny poplatok za komunálne odpady a drobné stavebné odpady**

**V obci Malčice nie je zavedený množstvový zber**

**1. Sadzba poplatku:**

Obec určuje sadzbu poplatku za komunálne odpady a drobné stavebné odpady:

a) 0,018€ za osobu a kalendárny deň

b) u podnikateľov a právnických osôb sa podľa § 79 ods. 4, **určuje koeficient s hodnotou 0,5.**

**2. Zníženie, odpustenie alebo vrátenie poplatku**

**Obec zníži, odpustí alebo vráti poplatok za obdobie, za ktoré poplatník obci preukáže, že sa nezdržiava v obci viac ako 90 dní, na základe predloženia týchto podkladov:**

**A/**  potvrdenie zamestnávateľa, alebo doklad, ktorý oprávňuje poplatníka na prechodný,

Alebo trvalý pobyt v zahraničí – potvrdenie musí byť úradne overené a preložené do slovenského jazyka akreditovaným prekladateľom.

**B/** potvrdenie alebo doklad, ktoré preukazuje uhradenie poplatku na území SR u iného správcu dane z titulu trvalého, prechodného pobytu, alebo dlhodobého pobytu

Potvrdenie v bode a) a b)musí obsahovať počet dní, za ktoré obdobie je uhradený odpad u iného správcu dane, alebo ubytovacieho zariadenia.

 **ČL.7**

**Prechodné a záverečné ustanovenia**

1. Týmto VZN sa zrušuje **VZN č. 3/2012**

2. návrh Všeobecne záväzného nariadenia č. 3/2013 schválilo Obecné zastupiteľstvo obce Malčice na svojom zasadnutí dňa 09.09.2013 uznesením č. 30 b/ 2013 a bol zverejnený na pripomienkovanie od 03.09.2013 do 18.09.2013

3. Všeobecne záväzné nariadenie č. 3/2013 schválilo obecné zastupiteľstvo obce Malčice na zasadnutí OZ dňa 19.09.2013 uznesením č. 30 b/2013

4. Všeobecne záväzné nariadenie č. 3/20136 nadobúda účinnosť dňom 04.10.2013

 Lopašovský František

 starosta obce